سعاد حسنى البابا Soad Hosni Elbaba (26 يناير 1943 القاهره - 21 يونيه 2001 لندن) ممثله مصريه مشهوره اتلقبت بسندريلا السينيما المصريه والعربية . اتولدت سعاد حسني البابا يوم 26 يناير 1943 في حي بولاق ابو العلا بالقاهره لعائلة فنية ، والدها محمد حسني البابا اللي كان من اكبر الخطاطين وهي اخت المطربة نجاة الصغيره من الأب ، وجدها لأبوها هوه المغنى السورى حسنى البابا واللى كان هاجر لمصر فى سنة 1912 ، امها مصرية هيه جوهرة محمد حسن . ترتيب سعاد حسنى بين اخواتها كان العاشر بين 17 أخ وأخت منهم اختين شقيقتين هما كوثر وصباح و 8 من والدها و 6 من والدتها . انفصل ابوها عن امها وعمرها 5 سنوات ، بعد كده امها اتجوزت مفتش التربية والتعليم عبد المنعم حافظ اللى تولى تربيتها هيه وشقيقتيها . سعاد حسنى مااتعلمتش كتير فى المدارس ، لكنها اتعلمت فى بيتها بمساعدة جوز أمها . اشتغلت سعاد حسنى في الفن وهى طفلة صغيرة مع بابا شارو واكتشفها للسينما عبد الرحمن الخميسي، ثم عملت في أدوار متعددة، وحين فاقت شهرتها الآفاق لقبت بسندريلا الشاشة العربية. اتجوزت من المخرج صلاح كريم، ومن المخرج علي بدرخان، ثم بعد ذلك من كاتب السيناريو ماهر عواد.